Man skiet kapers voor hy self sterf | Maroela Media
Man skiet kapers voor hy self sterf
Twee rowers is Saterdagoggend dood tydens 'n skietery met 'n kaping-slagoffer. Die slagoffer is ook tydens die voorval oorlede.
Die voorval het op die R50 naby Delmas plaasgevind.
Hoofsuperintendent Kelebogile Thepa, woordvoerder van die Ekurhuleni-metropolisie, het die voorval aan Maroela Media bevestig. Beamptes van EMPD en die Delmas-polisie was op die toneel, het sy gesê.
"Verdagtes, geklee in polisieuniform, het 'n man voorgekeer in sy Toyota Hilux. Die bestuurder van die Toyota was gewapen en hy het teruggeskiet. Twee verdagtes is op die toneel dood. Die bestuurder het ook in die skietery omgekom," het Thepa bygevoeg.
Sy kon nie berigte, dat 'n derde verdagte van die toneel weggehardloop het, bevestig nie.
Hein de Swardt, lid van die SA Jaggeweerskietvereniging, het gesê die bestuurder van die motor was op pad na die organisasie se Gauteng Ope as 'n besoeker. Hy was alleen in sy voertuig.
Die man was nie self lid van die organisasie nie en sou net as besoeker aan die Gauteng Ope deelneem. Met goeie samewerking tussen die SA Jaggeweerskietvereniging, Solidariteit Delmas se Helpende Hand-verteenwoordiger en die plaaslike SAPD is die man se naasbestaandes opgespoor en verwittig van die voorval.
De Swardt sê in die lig van die voorgestelde wetsontwerp dat selfverdediging nie as rede aangevoer sal kan word om 'n vuurwapenlisensie te bekom nie, is hierdie voorval nog 'n bewys dat só wet nie sinvol is nie. "Die slagoffer kon homself in hierdie geval ten minste wettig verdedig, al het dit 'n tragiese uiteinde gehad." De Swardt bevraagteken ook waar die verdagtes aan die amptelike polisie-uniforms gekom het en betreur die feit dat die polisie klaarblyklik nie eers hul eie toerusting kan beskerm nie.
Sterkte aan die slagoffer se families en vriende.
Soek maar voort SAP. Hierdie lafaards kom nooit minder as 3 nie.
Liewe aarde, hierdie land raak al meer soos 'n "cops and robbers" fliek, behalwe die polisie is nie altyd die polisie nie. Waar gaan alles eindig?
My innige meegevoel aan die naasbestaandes van die onskuldige oorlede man.
Nóg 'n slagoffer te danke aan kriminele! Ons moet eenvoudig die wet baklei hoedeman gaan ons NIE ontwapen NIE!
Baie sterkte aan die familie en vriende in die moeilike tyd julle is in ons gebede!
Dit is vreeslik in hierdie land. Menige mense wil met vakansie gaan met hulle karavane. Hulle vrees dat hulle geroof gaan word langs die pad deur die SAP. Dan moes hulle hulle wapens inhandig en nou meer weerloos is. Haatlike land hierdie onder ANC regering